**ΣΥΝΔΕΣΜΟΣ ΓΙΑ ΤΑ ΔΙΕΘΝΗ ΔΙΚΑΙΩΜΑΤΑ ΤΩΝ ΓΥΝΑΙΚΩΝ (Γαλλία)**

**ΠΟΛΙΤΙΚΟΣ ΣΥΝΔΕΣΜΟΣ ΓΥΝΑΙΚΩΝ (Ελλάδα)**

*ΔΡΑΣΗ:ΤΟΚΥΟ 2020-ΠΑΡΙΣΙ 2024*

*Αρχαία Ολυμπία, Αφή Ολμπιακής Φλόγας, 12/03/2020*

Ψήφισμα κατά του έμφυλου άπαρτ-χάιντ στον αθλητισμό

α) Έχοντας υπόψη τις διατάξεις του Ολυμπιακού Χάρτη, σύμφωνα με τον οποίο κάθε άτομο πρέπει να έχει τη δυνατότητα συμμετοχής σε αθλητική δραστηριότητα, χωρίς καμία διάκριση, πάσης μορφής, και ότι δεν επιτρέπεται καμία επίδειξη πολιτικής, θρησκευτικής ή φυλετικής προπαγάνδας στους Ολυμπιακούς Αγώνες ή τις αθλητικές εγκαταστάσεις,

β)Λαμβάνοντας υπόψη τις διατάξεις του Διεθνούς Χάρτη Φυσικής Αγωγής, Φυσικής Δραστηριότητας και αθλητισμού, (UNESCO 1978, αναθ. 2015), που επιτάσσει ότι η πρακτική της φυσικής αγωγής, της σωματικής άσκησης και του αθλητισμού, αποτελεί θεμελιώδες δικαίωμα για όλους/ες, χωρίς διακρίσεις με βάση το φύλο ή με οποιαδήποτε άλλη βάση ,

γ)Υπενθυμίζοντας ότι, σύμφωνα με τις αρχές της *Διεθνούς Σύμβασης για την Εξάλειψη όλων των Μορφών Διακρίσεων κατά των Γυναικών,* (ΟΗΕ, CEDAW 1979), τα συμβαλλόμενα κράτη λαμβάνουν τα κατάλληλα μέτρα για την εξάλειψη όλων των διακρίσεων εις βάρος των γυναικών, προκειμένου να διασφαλίσουν, με βάση την ισότητα ανδρών και γυναικών, τα ίδια δικαιώματα και στον αθλητισμό,

δ) Θεωρώντας ως διακρίσεις τις ειδικές συνθήκες που επιβάλλονται στις αθλήτριες από δύο χώρες - το Ιράν και τη Σαουδική Αραβία - προκειμένου να τηρηθεί η εθνική τους νομοθεσία, που βασίζεται στο σεξουαλικό απαρτχάιντ και όχι στο διεθνές δίκαιο, μεταξύ αυτών των διατάξεων: ο περιορισμός της συμμετοχής των γυναικών, εφόσον δεν τηρούνται οι δύο Κορανικοί όροι, α) ότι οι γυναίκες θα είναι καλυμμένες από την κεφαλή μέχρι τα νύχια των ποδιών, με εξαίρεση το πρόσωπο, και β) ότι συμμετέχουν σε διοργανώσεις αποκλειστικά και μόνο για γυναίκες,

Ε) Επιβεβαιώνοντας τη νομιμότητα και το δίκαιο του αγώνα των γυναικών αθλητριών και ακτιβιστριών στο Ιράν και στη Σαουδική Αραβία κατά του σεξουαλικού απαρτχάιντ και κατά της υποδεέστερης θέσης των γυναικών…

**ΕΜΕΙΣ, ΟΙ ΟΡΓΑΝΩΣΕΙΣ ΓΙΑ ΤΑ ΑΝΘΡΩΠΙΝΑ ΔΙΚΑΙΩΜΑΤΑ**

1. Απαιτούμε από κάθε μέλος του Ολυμπιακού Κινήματος να καταδικάσει το σεξουαλικό απαρτχάιντ στον αθλητισμό, ως αντίθετο με τις αρχές του Ολυμπιακού Χάρτη.
2. Απαιτούμε από την Διεθνή Ολυμπιακή Επιτροπή να λάβει τα απαραίτητα μέτρα για να επιβάλει τελικά τις Ολυμπιακές αρχές, με τις οποίες ήδη συμμορφώνονται όλοι οι άλλοι αθλητές και κυβερνήσεις.
3. Απαιτούμε από τους αρμόδιους διεθνείς και εθνικούς φορείς να καταδικάσουν το σεξουαλικό απαρτχάιντ στον αθλητισμό, ως αντίθετο προς την καθολικότητα των δικαιωμάτων των γυναικών και της ισότητας των φύλων.

**Πληροφορίες για την διεθνή δράση:** 1)Άννα Καραμάνου, annkaramanou@gmail.com, τηλ: 6944302328 (π.ευρωβουλευτής, μέλος Πολιτικού Συνδέσμου Γυναικών) 2) Annie Sugier, Πρόεδρος IDIF, annie.sugier@gmail.com, τηλ. +33 638394292 & Ευαγγελία Σχοιναράκη, Πρόεδρος Πολιτικού Συνδέσμου Γυναικών, e.shinaraki@gmail.com, τηλ. +30 6932600781